Karen Espelund

Karen Espelund (født 1961) er en norsk direktør, organisasjonsarbeider og tidligere fotballspiller kjent gjennom sin tid som generalsekretær i Norges Fotballforbund (NFF). Hun har siden 2010 hatt stillingen som fylkesdirektør for kultur og kommunikasjon i Sør-Trøndelag fylkeskommune (senere Trøndelag fylkeskommune).

Espelund er utdannet samfunnsviter, med mellomfag i historie og sosiologi og diplomstudium i samfunnsplanlegging. 

Hun begynte sin fotballkarriere som spiller på Trondheims-Ørns A-lag fra 1976 til 1985 (flere år også som kaptein). Klubben ble uoffisiell norgesmester i 1977 og uoffisiell seriemester i 1983. Hun spilte 309 kamper og scoret 56 mål på Ørns A-lag. Hun har også spilt to A-landskamper for Norge i 1981–1982.   

Fra 1988 til 1999 var hun styremedlem i NFF og fra 1996 visepresident. I 1999 fikk hun stillingen som generalsekretær og hadde denne frem til 2009 da hun valgte å trekke seg etter en varslingssak. Håndteringen av Espelunds avgang var en av årsakene til at fotballpresident Sondre Kåfjord ikke ble innstilt til presidentjobben for en ny periode. Fra 2010 til 2020 hadde hun lederstillinger i Sør-Trøndelag fylkeskommune; først som som direktør for kultur og kommunikasjon, deretter for kultur og folkehelse. I 2020 begynte hun i stillingen som administrerende direktør for Museene i Sør-Trøndelag. 

Espelund har hatt flere styreverv. I perioden 2007–2009 var hun leder av UEFAs kvinnekomité. I 2011 ble hun innvalgt i UEFAs styre.UEFA Executive Committee – Karen Espelund . womeninsport.com (12. oktober 2012) Hun har også vært styreleder i Ungdommens kulturmønstring. 

I sin ungdom var hun aktiv i Sosialistisk Ungdom. 

Hun har omtalt norske Jan Christiansen, brasilianske Socrates og franske Zinedine Zidane som sine favoritter innen fotball.

 Familie 
Karen Espelund er datter av NTNU-professor Arne Espelund.

 Referanser 

 Eksterne lenker 


Kategori:Norske fotballedere
Kategori:Norske fotballspillere
Kategori:Norske samfunnsvitere
Kategori:Fotballspillere for SK Trondheims-Ørn
Kategori:Vinnere av Kniksenprisen
Kategori:Personer fra Trondheim kommune
Kategori:Norske organisasjonsledere
Kategori:Norske damelandslagsspillere i fotball